par nostāju, kas Eiropas Savienības vārdā jāieņem Specializētajā komitejā sociālā nodrošinājuma koordinācijas jomā, kura izveidota ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, attiecībā uz sociālā nodrošinājuma informācijas elektroniskās apmaiņas izmantošanu datu nosūtīšanai starp iestādēm vai sadarbības struktūrām

Tirdzniecības un sadarbības nolīgums veido pamatu plaša spektra attiecībām starp Eiropas Savienību un Apvienoto Karalisti un ietver noteikumus par sociālā nodrošinājuma sistēmu koordinēšanu starp Eiropas Savienību un Apvienoto Karalisti. Tas stājās spēkā 2021. gada 1. maijā, un to provizoriski piemēro no 2021. gada 1. janvāra.

2.1.Tirdzniecības un sadarbības nolīgums starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses

Šis priekšlikums attiecas uz lēmumu, ar ko nosaka nostāju, kas Savienības vārdā jāieņem Specializētajā komitejā sociālā nodrošinājuma koordinācijas jomā, kura izveidota ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“Tirdzniecības un sadarbības nolīgums”), saistībā ar paredzēto lēmuma pieņemšanu attiecībā uz sociālā nodrošinājuma informācijas elektroniskās apmaiņas izmantošanu datu nosūtīšanai starp iestādēm un sadarbības struktūrām nolūkā īstenot Tirdzniecības un sadarbības nolīguma Protokolu par sociālā nodrošinājuma koordināciju.

Paredzētā akta galvenais mērķis un saturs attiecas uz sociālā nodrošinājuma koordināciju.

Tādēļ ierosinātā lēmuma materiālais juridiskais pamats ir LESD 48. pants.

4.3.Secinājumi

Ierosinātā lēmuma juridiskajam pamatam vajadzētu būt LESD 48. pantam saistībā ar LESD 218. panta 9. punktu.

5.PAREDZĒTĀ AKTA PUBLICĒŠANA

Tā kā Specializētās komitejas lēmums prasīs sociālā nodrošinājuma informācijas elektronisko apmaiņu obligāti izmantot datu nosūtīšanai starp iestādēm un sadarbības struktūrām Tirdzniecības un sadarbības nolīguma Protokola par sociālā nodrošinājuma koordināciju īstenošanas nolūkā un līdz ar to grozīs Pušu tiesības un pienākumus saskaņā ar minēto protokolu, ir lietderīgi minēto lēmumu pēc pieņemšanas publicēt Eiropas Savienības Oficiālajā Vēstnesī.

2022/0397 (NLE)

Priekšlikums

PADOMES LĒMUMS

par nostāju, kas Eiropas Savienības vārdā jāieņem Specializētajā komitejā sociālā nodrošinājuma koordinācijas jomā, kura izveidota ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, attiecībā uz sociālā nodrošinājuma informācijas elektroniskās apmaiņas izmantošanu datu nosūtīšanai starp iestādēm vai sadarbības struktūrām

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 48. pantu saistībā ar tā 218. panta 9. punktu,

ņemot vērā Eiropas Komisijas priekšlikumu,

tā kā:

(1)Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“Tirdzniecības un sadarbības nolīgums”), Savienība noslēdza ar Padomes 2021. gada 29. aprīļa Lēmumu (ES) 2021/689, un tas stājās spēkā 2021. gada 1. maijā un to provizoriski piemēro no 2021. gada 1. janvāra.

(2)Saskaņā ar Tirdzniecības un sadarbības nolīguma 778. panta 1. punktu minētā nolīguma protokoli un pielikumi ir tā neatņemamas daļas. Saskaņā ar Tirdzniecības un sadarbības nolīguma 783. panta 3. punktu no šā nolīguma provizoriskās piemērošanas dienas atsauces uz tā spēkā stāšanās dienu saprot kā atsauces uz dienu, no kuras šo nolīgumu piemēro provizoriski.

(3)Ar Tirdzniecības un sadarbības nolīguma 8. panta 4. punkta c) apakšpunktu Specializētā komiteja sociālā nodrošinājuma koordinācijas jomā tiek pilnvarota pieņemt lēmumus, tostarp grozījumus, un ieteikumus attiecībā uz visiem jautājumiem, uz kuriem attiecas minētais nolīgums. Saskaņā ar tā 10. pantu komitejas pieņemtie lēmumi Pusēm ir saistoši.

(4)Saskaņā ar Tirdzniecības un sadarbības nolīguma Protokola par sociālā nodrošinājuma koordināciju SSCI.71. panta 4. punktu minētā protokola īstenošanas nolūkā Apvienotā Karaliste var piedalīties sociālā nodrošinājuma informācijas elektroniskajā apmaiņā un segt saistītās izmaksas.

(5)Saskaņā ar Protokola par sociālā nodrošinājuma koordināciju SSCI.4. panta 2. punktu datu pārsūtīšanu starp dalībvalstu un Apvienotās Karalistes iestādēm vai sadarbības struktūrām pēc tam, kad to ir apstiprinājusi Specializētā komiteja sociālā nodrošinājuma koordinācijas jomā, var veikt, izmantojot sociālā nodrošinājuma informācijas elektronisko apmaiņu. Ciktāl ar veidlapām un dokumentiem apmainās, izmantojot sociālā nodrošinājuma informācijas elektronisko apmaiņu, veidlapām un dokumentiem ir jāatbilst noteikumiem, kas piemērojami sociālā nodrošinājuma informācijas elektroniskajai apmaiņai.

(6)Sociālā nodrošinājuma informācijas elektroniskās apmaiņas izmantošana Protokola par sociālā nodrošinājuma koordināciju īstenošanas nolūkos būtu izdevīga dalībvalstīm un Apvienotajai Karalistei, sociālā nodrošinājuma iestādēm un personām, kas pārvietojas starp ES un Apvienoto Karalisti, jo tādējādi tiktu nodrošināta ātrāka, precīzāka un drošāka sociālā nodrošinājuma informācijas apmaiņa saskaņā ar Protokolu par sociālā nodrošinājuma koordināciju. Tādēļ Specializētajai komitejai sociālā nodrošinājuma koordinācijas jomā būtu jāpieņem lēmums, lai apstiprinātu datu nosūtīšanu, izmantojot sociālā nodrošinājuma informācijas elektronisko apmaiņu.